Donaţiile sunt, în principiu, irevocabile, însă legea prevede și situații când acestea pot fi revocate, adică contractul de donație poate fi atacat în anumite condiţii stipulate expres. De exemplu, donaţia poate fi revocată pentru ingratitudine sau reducerea liberalităților excesive pentru a reface rezerva succesorală în cazul moștenitorilor legali rezervatari – soțul supraviețuitor, descendenții și ascendenții privilegiați.